हिंदुस्तान जैसे गरीब मुल्क में अमीरों की की संख्या तो तेजी से बढ़ी है , लेकिन उस से भी तेज रफ्तार से उघोग पतियों की तिजोरी. रेणुकूट का हिण्डाल्को प्लांट इस बात की गवाही देने के लिए काफी है कि … शोषण का बुनियादी सिध्दांत अमीरी की बुनियाद तैयार करता है. भारी मुनाफा, नैतिक और मानवीय सिध्दांतों को लात मारता है और तभी अमीर और अमीर बनने की राह पर चल पड़ता है. कुमार मंगलम बिरला पुश्तैनी रईस हैं. संभवतः भारतीय लोकतंत्र के राजा-महराजाओं में से एक, जिनके अपने कानून होते हैं और अपना संविधान. इन निजी कानूनों को चुनौती देने का मतलब है भुखमरी से लबरेज मौत से भी बदतर जिंदगी. एशिया की सबसे बड़ी एल्युमिनियम फैक्ट्री का बदलता मिजाज इस बात की गवाही देने के लिए आप को आमंत्रित करता है. स्वागत करता है , शोषण की अनकही दास्तां को सुनाने के लिए.